
বিয়ের পর সন্তান না নেওয়ার বিধান 
প্রশ্নঃ 


প্রায় দুই বছর হল বিয়ে করেছি। এখনও লেখাপড়া করছি। পরিবারের 
লোকজন এখন সন্তান না নেওয়ার কথা বলছে। কিন্তু আমি ও আমার 
স্ত্রী সন্তান নিতে আগ্রহী। আরেকটি বিষয়, আমি একটি জিহাদি 


জামাতের সাথে যুক্ত আছি, তাই ভয় পাচ্ছি, সন্তান হলে না জানি ভীরু- 
কাপুরুষ হয়ে যাই। এ অবস্থায় আমি কী করতে পারি? 
-আবু কাবশাহ 


উত্তরঃ 
এ Ll এ ০৯9 এ ০১০০০ 2১০০৪ এ এ 
ইসলাম অধিক সন্তান গ্রহণের উৎসাহ দেয়। হাদীসে অধিক সন্তান 


জন্মদানকারী নারীকে বিয়ে করতে উৎসাহিত করা হয়েছে। হাদীসে 
এসেছে, 

“মাকিল বিন ইয়াসার রাযিয়াল্লাহু আনহু হতে বর্ণিত, তিনি বলেন, 
এক ব্যক্তি রাসূল সাল্লাল্লাহু আলাইহি ওয়াসাল্লামের খেদমতে উপস্থিত 
হয়ে আরজ করলো, আমি অভিজাত বংশের এক সুন্দরী রমণীর সন্ধান 
পেয়েছি, কিন্তু সে সন্তান প্রসব করে না (বন্ধ্যা)। আমি কি তাকে বিয়ে 
করবো? তিনি বললেন, না। অতঃপর সে ব্যক্তি দ্বিতীয়বার এসে 
জিজ্ঞাসা করলে তখনও নিষেধ করলেন। তৃতীয়বার আসলে বললেন, 
তোমরা প্রেমময়ী ও অধিক সন্তান প্রসবকারী নারীদের বিয়ে করো। 
কেননা আমি (কিয়ামতের দিন) তোমাদের সংখ্যাধিক্য নিয়ে (পূর্ববর্তী 
উন্মতের উপর) গর্ব করবো।” -সুনানে আবু দাউদ: ৩/৩৯৫ হাদীস 
নং: ২০৫০ (দারুর রিসালাতিল আলামিয়্যাহ) 

এ হাদীসের ব্যাখ্যায় ইমাম হুসাইন ইবনে মাহমুদ মুজহিরুদ্দীন যায়দানী 
রহিমাহুল্লাহ (মৃত: ৭২৭ হিজরী) বলেন, 

আইন গবেষণা বিভাগ 


“এই হাদীসটি স্পষ্টভাবে যে বিষয়গুলোর প্রতি গুরুত্বারোপ করছে তা 
হচ্ছে, বিবাহ করা মুস্তাহাব, অধিক সন্তান ধারণে সক্ষম নারী অন্যের 
তুলনায় শ্রেষ্ঠ। স্বামী-স্ত্রীর জন্য অধিক সন্তান গ্রহণ একটি ফযীলতপূর্ণ 
আমল এবং এর কারণে তারা উভয়েই অনেক সাওয়াবের অধিকারী 
হবে। আর এটা উত্তম ইবাদতও। কেননা যার অনেক সন্তান হলো, সে 
তো নবীজী সাল্লাল্লাহু আলাইহি ওয়াসাল্লামের ইচ্ছা পূরণ করলো। আর 
নবীজীর ইচ্ছা পুরণ করা উত্তম ও সাওয়াবের কাজ। তাছাড়া অধিক 
সন্তান গ্রহণের মাধ্যমে আল্লাহর বান্দা বৃদ্ধি পাবে। নিঃসন্দেহে যারা 
আল্লাহর ইবাদত করবে, তাদের সংখ্যা বৃদ্ধি করা শ্রেষ্ঠতর 


ইবাদতসমূহের অন্তর্ভুক্ত।” -আল মাফাতীহ শরহুল মাসাবীহ: ৪/১৫ 
সুতরাং আপনি সন্তান লাভের চেষ্টা করুন এবং আল্লাহ তাআলার কাছে 
নেক সন্তানের জন্য দোয়া করতে থাকুন। পরিবারের অযৌক্তিক কথা 
কানে নেবেন না। 
সন্তানের জনক হলেই কেউ কাপুরুষ হয়ে যায় না। পৃথিবীর ইতিহাসে 
যাদের বীরত্ব প্রতিষ্ঠিত, তারাও সন্তানের জনক ছিলেন। সন্তান 
তাদেরকে কাপুরুষ বানায়নি। 

তবে একথা ঠিক যে, কুরআনের ভাষায় সন্তান হচ্ছে মানুষের জন্য 
ফিতনা তথা পরীক্ষার বস্তু। আল্লাহ অন্যান্য নেয়ামতের মতো সন্তানের 
নেয়ামত দিয়েও বান্দার পরীক্ষা নেন। আল্লাহ দেখেন, বান্দা সন্তানের 
ভালোবাসা উপেক্ষা করেও আল্লাহর বিধানের উপর থাকে কি না? 

বলার অপেক্ষা রাখে না, ফেল করা থেকে বাঁচার জন্য পরীক্ষা বর্জন 
করাই কাপুরুষতা। পক্ষান্তরে ভয় উপেক্ষা করে পরীক্ষা দিয়ে পাশ করার 
নাম বীরত্ব। তেমনি সন্তান গ্রহণ না করা বীরত্ব নয়; বরং সন্তান গ্রহণ 
করেও দীন ও জিহাদের পথে অবিচল থাকা হচ্ছে বীরত্ব। 

হাদীসের উদ্দেশ্য হলো এবিষয়ে সতর্ক করা। সন্তানের কারণে বাবার 
ভীরু, কাপুরুষ ও কৃপণ হওয়ার আশঙ্কা রয়েছে। তাই হাদীসে বাবাকে 
সতর্ক করা হয়েছে, সন্তানের ভালোবাসা যেন তোমারদেরকে ভীরু- 
কাপুরুষ বানাতে না পারে। ফরয দায়িত্বের সামনে যেন তারা বাধা হয়ে 
দাঁড়াতে না পারে। সন্তান-গ্রহণে অনুৎসাহী করা আদৌ হাদীসের উদ্দেশ্য 
নয়। হাদীস ও হাদীসের ব্যাখ্যাগুলো লক্ষ করুন: 

হাদীসে এসেছে, 

“ইয়ালা আল-আমেরী রাযিয়াল্লাহু আনহু থেকে বর্ণিত। তিনি বলেন, 
হাসান ও হুসাইন রাযিয়াল্লাহু আনহুমা দৌড়াতে দৌড়াতে নবী সাল্লাল্লাহু 
আলাইহি ওয়াসাল্লামের নিকট আসলেন। তিনি তাঁদেরকে বুকে জড়িয়ে 
ধরলেন এবং বললেন, সন্তান মানুষের কৃপণতা ও কাপুরুষতার কারণ। 


” সুনানে ইবনে মাজাহ: ৩৬৬৬, মুসনাদে আহমাদ: ১৭৫৬২ 
অন্য একটি বর্ণনায় এসেছে, 

“খাওলা বিনতে হাকীম রাযিয়াল্লাহু আনহা বর্ণনা করেন, একদিন 
রাসূলুল্লাহ সাল্লাল্লাহু আলাইহি ওয়াসাল্লাম তাঁর দৌহিত্রের একজনকে 
কোলে নিয়ে ঘর থেকে বের হয়ে এলেন। তিনি তখন বলছিলেন, 
তোমরা কৃপণতা, ভারুতা ও অজ্ঞতার কারণ হও। তবে তোমরা তো 


হলে আল্লাহর সুগন্ধময় ফুল।” -_সুনানে তিরমিযী: ১৯১০ 
এ হাদীসের ব্যাখ্যায় মোল্লা আলী কারী রহিমাহুল্লাহ বলেন, 

“এবং এরা হলো আল্লাহর সুগন্ধময় ফুল- এ কথা বলে তিনি পূর্বের 
বক্তব্য থেকে ফিরে এসেছেন; প্রথমে তাদের (সন্তানদের) নিন্দা 
করেছেন। এরপর নিন্দা তুলে নিয়ে তাদের প্রশংসা করেছেন। 
আমি বলি, বরং তিনি প্রথমে সন্তানের কারণে (বাবা-মার পক্ষ থেকে) 
যে নিন্দনীয় কাজগুলো হয়ে থাকে সে ব্যাপারে সতর্ক করেছেন, যেন 
তারা তা থেকে বেঁচে থাকতে পারে। এরপর তাদের প্রশংসা করেছেন- 
তারা আত্মার প্রশান্তি, রিযিক ও বরকতের কারণ, ... এজন্য বলা হয়ে 
থাকে, সন্তান বেঁচে থাকলে উপকার করে আর মরে গেলে সুপারিশ 


করে।” -মিরকাতুল মাফাতীহ: ৭/২৯৭০ 
আল্লামা মুনাবী রহিমাহুল্লাহ বলেন, 

“নিশ্চয় সন্তান ভীরুতা, কৃপণতা এবং দুশ্চিন্তার কারণ। এর অর্থ 
হচ্ছে, সন্তান হারানোর ভয় তার বাবাকে জিহাদে যেতে দেয় না। 
সন্তানের দারিদ্যের ভয় বাবাকে আল্লাহর পথে দান করা থেকে বিরত 
রাখে। রাসূলুল্লাহ সাল্লাল্লাহু আলাইহি ওয়াসাল্লাম সন্তানের কারণে 
জিহাদ ও সাদাকা থেকে দূরে সরে পড়ার ব্যাপারে সতর্ক করলেন। তাই 
বাবা যেন আল্লাহর উত্তম প্রতিনিধিত্রের ব্যাপারে পূর্ণ আস্থাশীল হয়ে 
(জিহাদে) বের হয়ে পড়ে এবং কোনো ধরনের হীনন্মন্যতার শিকার না 
হয়। ... মুমিন ব্যক্তি একমাত্র আল্লাহর সন্তুষ্টির জন্যই সন্তান গ্রহণ 
করবে। তাঁর নির্দেশিত পথেই তাকে লালন-পালন করবে এবং তাদের 
জন্য মহান রবের শিখিয়ে দেওয়া শব্দে দোয়া করবে- 


(৩১০৪5 GS ৬৯১১০ এ ৯ 0০) 


“হে আমাদের রব! আমাদেরকে এমন স্ত্রী ও সন্তানাদি দান করুন, 
যারা হবে আমাদের চোখের শীতলতা।” ফয়জুল কাদীর: ৬/৩৭৮ 
আব্দুল হক মুহাদ্দিসে দেহলভী রহিমাহুল্লাহ বলেন, 

- ৬১৯৮7 উসি৯ ০৯৯৭ 
“... সন্তান পিতাকে কৃপণ ও যুদ্ধ থেকে ভীরু বানিয়ে দিবে_ এ 
আশংকা থাকার পরও তারা আল্লাহর সুগন্ধময় ফুল, আল্লাহ প্রদত্ত 


রিযিক এবং তাঁরই বিশেষ দান ও দয়া।” -লামআতুত-তানকীহ: 
৯/৭০৪ 


পৃষ্ঠা । ৭ 


AA আল-লাজনাতুশ শারইয়্যাহ লিদ-দাওয়াতি ওয়ান-নুসরাহ 
[৬] ১১০19 ১৯৮১২) 2৪১৪। Led 


রি ৮২ এ i উচ্চতর ইসলামী আইন গবেষণা বিভাগ 

রশীদ আহমাদ গাঙ্গুহী রহিমাহুল্লাহ বলেন, 

“(তোমরা হলে আল্লাহ তাআলার ফুল)- একথা বলে পূর্বের কথা 
থেকে সৃষ্ট সংশয় দূর করা হয়েছে। প্রথম কথা থেকে মনে হয়, যেহেতু 
তারা এতসব অকল্যাণের কারণ, অতএব তাদের প্রতি কোনো ধরনের 
ভ্রক্ষেপ করা কারো জন্য উচিত নয়, বরং আড়চোখেও দেখা উচিত না। 
তাই (এই সংশয় দূর করার জন্য) তিনি বলেছেন, তোমরা আল্লাহ 
তাআলার ফুল। আর ফুল (সকলের কাছেই) প্রিয়। তা সুবাস ছড়ায়। 
মনকে আনন্দিত ও উৎফুল্ল করে। বিষণ্ন মনকে দেয় সান্ত্বনা ও প্রফুল্লতা। 
অতএব প্রত্যেকের উচিত তার ছোট বড় সকল সন্তানের সাথে ফুলের 
মতো আচরণ করা।” -আল কাউকাবুদ্দুররী: ৩/৪৮ 

